Antikoncepcia ako riešenie pre bolestivú menštruáciu u 15-ročných dievčat?
Dobrý deň. Chcel by som sa spýtať od kolkeho roku života ženy doporučujete začať s hormonálnou antikoncepciou. Naša dcéra má 15 rokov zatiaľ nežije pohlavne ale vždy keď má svoje dni strašne trpí bolesťami a niektorí lekári nám povedali že by jej antikoncepcia pomohla. Veľmi pekne ďakujem.
Dobrý deň,
ďakujeme za Vašu otázku.
Užívanie hormonálnej antikoncepcie je možné u dievčat, ktoré majú menštruáciu, preto nie je jej podávanie u Vašej dcéry vylúčené. Hormonálna antikoncepcia má u mladších dievčat odpodstatnie v prípade niektorých diagnóz vrátane akné, či Vami uvádzanej bolestivej menštruácie. Vhodnosť jej podávania však musí zhodnotiť primárne gynekológ po vyšetrení celkového zdravotného stavu a zároveň zvážení prínosu jej podávanaia a možných rizík z liečby vyplývajúcich a zároveň po zvážení iných liečebných metód. Nevýhodou je pravidelné užívanie lieku na rozdiel od symptomatickej analgetickej liečby, ktorá je podávaná podľa potreby iba niekoľko dní v mesiaci.
Prajem pekný zvyšok dňa.
S pozdravom
PharmDr. Veronika Kiabová